लखनऊ। बसपा सुप्रीमो मायावती ने फोन करके बाहुबली विधायक मुख्तार अंसारी का तबियत का हालचाल लिया। इस संदर्भ में पूर्व सांसद अफजाल असारी ने बताया कि पार्टी के रार्ष्टीय अध्यक्ष सुश्री बहन मायावती ने विधायक मुख्तार अंसारी व उनकी पत्नी अफशा अंसारी के तबियत के बारे में जानकारी ली। श्री अंसारी ने बताया कि विधायक की तबियत ठीक है। बाहुबली विधायक के हार्ट अटैक के खबर से पूरे प्रदेश में हलचल मच गया है। पूर्व मंत्री रघुराज प्रताप सिंह उर्फ राजा भैया ने पीजीआई जाकर मुख्तार अंसारी से मिलकर उनका हालचाल लिया। जंगीपुर के विधायक डा. विरेंद्र यादव ने भी अस्पताल जाकर विधायक मुख्तार अंसारी से मिलकर हालचाल लिया। डा. विरेंद्र यादव ने बताया कि विधायक मुख्तार अंसारी के साथ योगी सरकार भेदभाव कर रही है। पुलिस प्रशासन विधायक मुख्तार अंसारी से किसी को मिलने नही दे रहें है तथा उनके रूम में रूमहिटर भी नही लगा था। भीषण ठंड में उन्हे काफी परेशानी हो रही है।